দাদাসাহেব ফালকে পাচ্ছেন দক্ষিণী মেগাস্টার মোহনলাল, শুভেচ্ছা মোদির

ওয়েবডেস্ক- দাদাসাহেব ফালকে পুরস্কারে (Dadasaheb Phalke Award) সম্মানিত হতে চলেছেন প্রখ্যাত দক্ষিণী অভিনেতা, মেগাস্টার মোহনলাল (South actor, megastar Mohanlal)।

ভারতের তথ্য ও সম্প্রচার মন্ত্রণালয় এই খবর জানিয়েছে। তথ্য ও সম্প্রচার মন্ত্রণালয় তাদের অফিশিয়াল এক্স হ্যান্ডেলে জানিয়েছে, ‘দাদাসাহেব ফালকে পুরস্কার নির্বাচন কমিটির সুপারিশের ভিত্তিতে কেন্দ্র সরকার আনন্দের সঙ্গে ঘোষণা করছে শ্রী আর মোহনলালকে মর্যাদাপূর্ণ দাদাসাহেব ফালকে অ্যাওয়ার্ড ২০২৩ প্রদান করা হবে।’ সেখানে আরও বলা হয়, ‘মোহনলালের অসাধারণ অভিনয় যাত্রা প্রজন্মের পর প্রজন্মকে অনুপ্রাণিত করে।

অভিনয় জগতে অসামান্য প্রতিভা কেরিয়ারে প্রায় ছবি, দাদাসাহেব ফালকে সম্মানে ভূষিত মোহনলাল। দক্ষিণী মেগাস্টার মোহনলাল একজন অসামান্য অভিনেতার পাশাপাশি একজন পরিচালক ও প্রযোজক। অভিনয় জগতে তাঁর তাঁর বহুমুখী প্রতিভা এবং নিরলস পরিশ্রম ভারতীয় চলচ্চিত্রের ইতিহাসে একটি সোনালি আদর্শ স্থাপন করেছে’।

মোহনলালকে শুভেচ্ছা জানিয়েছেন প্রধানমন্ত্রী নরেন্দ্র মোদি (Narendra Moi। এক্স হ্যান্ডেলে প্রধানমন্ত্রী বলেছেন, ‘মোহনলাল প্রতিভা ও বহুমুখিতার প্রতীক। মালয়ালম চলচ্চিত্র ও মঞ্চের অগ্রণী মুখ। তামিল, তেলুগু, কন্নড় ও হিন্দি সিনেমাতেও তাঁর স্মরণীয় অবদানে দেশের সাংস্কৃতিক ঐতিহ্য সমৃদ্ধ হয়েছে।‘

জানা গেছে, আগামী ২৩ সেপ্টেম্বর, ৭১তম জাতীয় চলচ্চিত্র পুরস্কারে অনুষ্ঠানে দক্ষিণী এই মেগাস্টারের হাতে দাদাসাহেব ফালকে পুরস্কার তুলে দেবেন রাষ্ট্রপতি দ্রোপদী মুর্মু।

আরও পড়ুন- ধর্মের বেড়া টপকে উস্তাদ রশিদ খানের বাড়িতে সম্প্রীতির প্রথম দুর্গোৎসব!

বলা দরকার, চার দশকের ক্যারিয়ারে ৪০০ টিরও বেশি চলচ্চিত্রে অভিনয় করেছেন মোহনলাল। প্রধানত মালয়ালম চলচ্চিত্রে কাজ করলেও তামিল, হিন্দি, তেলেগু এবং কন্নড় ভাষার অসামান্য অভিনয়ের ছাপ রেখেছেন তিনি। ১৯৭৮ সালে মালায়ালাম চলচ্চিত্র ‘থিরানোত্তম’ দিয়ে অভিনয়ে আত্মপ্রকাশ করেন মোহনলাল। তবে সেটি মুক্তি পেতে দেরি হয়।

পরে ইরুভার, কিরিডাম, ভরতম, বনপ্রস্তম এবং কানমাদমসহ একাধিক চলচ্চিত্রে দক্ষতা সঙ্গে অভিনয় করে সুনাম কুড়িয়েছেন তিনি। তিনি পাঁচবার জাতীয় চলচ্চিত্র পুরস্কার জিতেছেন। দুটি সেরা অভিনেতা, একটি বিশেষ জুরি উল্লেখ এবং অভিনয়ের জন্য একটি বিশেষ জুরি পুরস্কার ও সেরা পূর্ণদৈর্ঘ্য চলচ্চিত্রের জন্য একটি অ্যাওয়ার্ড। এর পাশাপাশি ভারত সরকার তাঁকে ২০০১ সালে ভারতের চতুর্থ সর্বোচ্চ বেসামরিক সম্মান পদ্মশ্রী এবং ২০১৯ সালে তৃতীয় সর্বোচ্চ বেসামরিক সম্মান পদ্মভূষণ দিয়ে সম্মানিত করেছে।

দক্ষিণী এই মেগাস্টার মোহললালকে সাম্প্রতিক সময়ে ‘হৃদয়পূর্বম’ ছবিতে দেখা গেছে। এটি সত্যন আন্থিকাড পরিচালিত একটি রোমান্টিক কমেডি ড্রামা ছিল। এতে তাঁর সঙ্গে অভিনয় করেন মালবিকা মোহনান, সঙ্গীতা মাধবন নায়ার এবং সঙ্গীত প্রতাপের মতো অভিনেতারা।

দেখুন আরও খবর-